OzLabs/hebrew-wiki-articles huggingface dataset:
יחסי בולגריה–סלובניה

יחסי בולגריה–סלובניה הם יחסי החוץ בין בולגריה לסלובניה.

== היסטוריה ==
במהלך מלחמת העולם הראשונה לחמה ממלכת בולגריה לצד מעצמות המרכז, אשר סלובניה הייתה חלק מהם, בשל היותה חלק מהאימפריה האוסטרו-הונגרית. במהלך מלחמת העולם השנייה חברה בולגריה למדינות הציר, וסייעה בכיבוש יוגוסלביה באפריל 1941. בשנת 1944 התרחשה הפיכה צבאית בבולגריה, ובעקבות כך היא חברה לברית המועצות, ואף סייעה לה בשחרור שטחי סלובניה מידי הגרמנים.

בשנת 1991 הכריזה סלובניה על עצמאותה, וזמן קצר לאחר מכן כוננו שתי המדינות יחסים דיפלומטיים ביניהן. כיום שתי המדינות הן חברות האיחוד האירופי, ונאט"ו.

היחסים בין המדינות טובים מאוד, ללא נושאים טעונים, פוליטיים או אחרים. המדינות חולקות את אותן יעדים של מדיניות חוץ, והחשוב ביותר בהן הוא חברות באיחוד האירופי ובנאט"ו, ושתיהן בעד ייצוב היחסים בדרום מזרח אירופה ומניעת טרור בינלאומי. הדיאלוג הפוליטי בין המדינות נמשך - בשנה שעברה נשיא הפרלמנט הבולגרי ג'ורדן סוקולוב ביקר ביקור רשמי בסלובניה, וכך גם ד"ר סולומון פסי, שר החוץ של בולגריה.

== יחסי סחר ==
רמת הסחר בין המדינות נמוכה. בשנת 2001 הוא הסתכם ב 63.2 מיליון דולר והיה מאוזן עם היצוא הסלובני בשווי 32.3 מיליון דולר (מדד 116) והיבוא מבולגריה הסתכם ב 31 מיליון דולר (מדד 68). בתוך CEFTA קיימות אפשרויות רבות להגברת שיתוף הפעולה הכלכלי.

== הסכמים בין המדינות ==
בין המדינות נערכו הסכמים רבים: ההסכם ליחסים דיפלומטיים, ההסכם לשיתוף פעולה חינוכי, תרבותי ומדעי, ההסכם לשיתוף פעולה כלכלי, ההסכם לשיתוף פעולה בהסגר והגנת צמחים, ההסכם לשיתוף פעולה ברפואה וטרינרית, ההסכם על הגנה הדדית וקידום השקעות, ההסכם על החזרתם של אנשים שכניסתם למדינה האחרת הייתה בלתי חוקית, ההסכם על הצטרפותה של בולגריה ל-CEFTA, ההסכם על תחבורה ציבורית בינלאומית, ההסכם לשיתוף פעולה בין משרדי ההגנה הסלובניים והבולגרים, ההסכם לשיתוף פעולה בתחום הובלת מטענים ימיים, הפרוטוקול לשיתוף פעולה בין משרדי החוץ הסלובניים והבולגרים, ההסכם על ויתורי ויזה, הסכם על תובלה משולבת וההסכם על פעולות נגד פשע מאורגן. תוכנית לשיתוף פעולה חינוכי, מדעי וספורטיבי כבר בוצעה.

צפויה חתימה על הסכמים על הימנעות ממיסוי כפול ועל הסכם ירושה בין בולגריה ליוגוסלביה לשעבר. סלובניה ובולגריה מעורבות במשא ומתן הקשור לתעבורה אווירית שמתנהל בין האיחוד האירופי למועמדי האיחוד על הסכם על מרחב אוויר אירופי משותף.

בתגובה להחלטת מועצת השרים של האיחוד האירופי (שרי המשפטים ושרי הפנים) כי ממרץ 2001 אזרחי בולגריה לא יידרשו לוויזה בכניסה לאיחוד האירופי, ממשלת סלובניה הודיעה כי הם לא דורשים מהם להיכנס לסלובניה עם ויזה.

סלובניה משתפת פעולה עם בולגריה במגוון ארגונים בינלאומיים, במיוחד עם CEFTA, המספקת מסגרת לשיתוף פעולה כלכלי, קבוצת המועמדים בווילנה להצטרף לנאט"ו, OSCE, הסכם היציבות של דרום מזרח אירופה ו-SECI.

== נציגויות דיפלומטיות ==
בולגריה מחזיקה בסלובניה שגרירות בליובליאנה בלבד. סלובניה מחזיקה בבולגריה שגרירות בסופיה בלבד.

== קישורים חיצוניים ==

== הערות שוליים ==
יחידות התעמולה של הוורמאכט

[[1940: תערוכת תצלומים שהופקו על ידי יחידות התעמולה במהלך הפלישה לפולין.]]
יחידות התעמולה של הוורמאכט (בגרמנית: Wehrmachtpropaganda, ובקיצור - ) היו יחידות בוורמכט ובאס-אס בגרמניה הנאצית במלחמת העולם השנייה. הם היו כפופות לפיקוד העליון של הוורמאכט (ה-OKW - ), ותפקידן היה לייצר ולהפיץ חומרי תעמולה המכוונים לכוחות הלוחמים הגרמנים ולאוכלוסייה הגרמנית האזרחית.

== תכנון והקמה ==
תכנון פעילות התעמולה של הוורמאכט החל בשנת 1938. יוזף גבלס, ראש משרד התעמולה, ביקש ליצור שיתוף פעולה אפקטיבי עם הוורמאכט כדי להבטיח זרימה חלקה של חומרי תעמולה מהחזית. הוא ביקש להקים ולשלוט ביחידות התעמולה, ולכן לא סייע לצבא בהקמת היחידות, אך סייע להן באספקת כוח אדם.

== פונקציה ותפעול ==
היחידות הוכפפו לרמטכ"ל, גנרל אלפרד יודל ופיקד עליהן גנרל האסו פון ודל . יחידות התעמולה הרבות של הוורמאכט והוואפן אס-אס, היו צמודות לכוחות הלוחמים. בשיאן, בשנת 1942, כללו כוחות התעמולה 15,000 איש.

ליחידות התעמולה ניתן תפקיד בלעדי בדיווח על החדשות מאזורי הפעולה הצבאית, שכן נאסר על כתבי חדשות אזרחיים להיכנס לאזורי לחימה. החיילים ייצרו את החומרים הכתובים, האודיו והסרטים בחזית ושלחו אותם למרכז עיבוד בגרמניה, שם נבדקו חומרים אלה על ידי צנזורים, לרוב למטרות ביטחון. החומרים המסוננים הועברו למשרד התעמולה של גבלס לשם הפצה מיידית. בין חומרי התעמולה שהופקו היה ה-Wehrmachtbericht , הודעת חדשות רשמית על מצבו הצבאי של הרייך, דו"ח שיועד לצריכת פנים וחוץ כאחד.

== פרסומים ==
פרסומי התעמולה לתמיכה במאמץ המלחמתי של הוורמאכט והוואפן-אס אס כללו:
* Die Deutsche Wochenschau - סדרת חדשות שבועיות
* דר אדלר - מגזין דו שבועי של הלופטוואפה, חיל האוויר
* Unsere Jagdflieger - סדרה של עלונים שהתמקדו בכוח הלוחם של הלופטוואפה
* Adler-Bücherei (ספריית הנשר) - סדרת תעמולה שפורסמה בחסות הרמן גרינג, ראש הלופטוואפה

=== ביבליוגרפיה ===
<div class="mw-content-ltr">
* Blank, Ralf; Echternkamp, Jörg; Fings, Karola; Jürgen Förster; Winfried Heinemann; Tobias Jersak; Armin Nolzen (2008-07-03). Germany and the Second World War: Volume IX/I: German Wartime Society 1939-1945: Politicization, Disintegration, and the Struggle for Survival. Oxford UP. .
* Kallis, Aristotle (2005). Nazi Propaganda and the Second World War. Palgrave Macmillan. .
* Uziel, Daniel (2008). The Propaganda Warriors: The Wehrmacht and the Consolidation of the German Home Front. Peter Lang AG, Internationaler Verlag der Wissenschaften. .
* Uziel, Daniel. "[https://www.yadvashem.org/odot_pdf/Microsoft%20Word%20-%202021.pdf Wehrmacht Propaganda Troops and the Jews"] (PDF). Yad Vashem. Retrieved 28 December 2015.
</div>
==ראו גם==
* יוהנס הלה

== לקריאה נוספת ==
* 

== קישורים חיצוניים ==

* 

== הערות שוליים ==

קטגוריה:גרמניה הנאצית: צבא וביטחון
קטגוריה:התעמולה הנאצית
תעמולה
קטגוריה:תעמולה במלחמת העולם השנייה
ג'יפסטר קומנדו

ג'יפסטר קומנדו (באנגלית: Jeepster Commando) הוא רכב שטח, בעל הנעה 4x4, אשר יוצר במספר תצורות מתוצרת Kaiser Jeep (עד שנת 1970), ואמריקן מוטורס (משנת 1970), בין השנים 1966–1973 בארצות הברית.

יצרנית הרכב Kaiser Jeep נוצרה כתוצאה מהמיזוג בין Kaiser Motors ו-Willys–Overland Motors .

בשנת 1970 השתלטה על "Kaiser Jeep" על אמריקן מוטורס.

==תצורות==

* 2 דלתות - קבריולה
* 2 דלתות - טנדר
* 2 דלתות + חלון אחורי נפתח - הרדטופ קופה (גג קשיח)

===דגמים===
* "Jeepster Commando C101", יוצרו 57,350 יחידות
* "Jeepster Commando C104", יוצרו 20,223 יחידות (יוצר משנת 1971)
* "Jeepster Commando SC-1"

== תמונות ==
<gallery mode="packed" heights="90">
קובץ:1972 Jeep C104 Commando.jpg | "ג'יפסטר קומנדו", שנת 1972, דגם "C-104"
קובץ: 1969 Jeepster Commando C101 in blue.jpg| "ג'יפסטר קומנדו", דגם "C101", שנת 1969
קובץ:1969 Jeepster Commando C101 rear.jpg | "ג'יפסטר קומנדו", דגם "C101", שנת 1969
קובץ:1969JeepCommando.jpg | "ג'יפסטר קומנדו", שנת 1969
קובץ:1971 Jeepster Commando SC-1 pickup orange i-Cecil'10.jpg | "ג'יפסטר קומנדו", דגם "", שנת 1971 - טנדר, מבט לתא הנהג ולוח מחוונים
קובץ: 1970 Jeepster Commando.jpg | "ג'יפסטר קומנדו", שנת 1970 - קבריולה
קובץ:1967 Kaiser Jeepster Commando (4546746333).jpg | "ג'יפסטר קומנדו", שנת 1967
קובץ: COMMANDO JEEP.jpg | "ג'יפסטר קומנדו", 2 דלתות + חלון אחורי נפתח - דגם הרדטופ קופה
קובץ: Jeep Commando C-104.jpg | "ג'יפסטר קומנדו" דגם "C-104"
קובץ: 1972 Jeep Commando.jpg | "ג'יפסטר קומנדו", שנת 1972
קובץ:1966 Kaiser Jeepster (35606065113).jpg | "ג'יפסטר קומנדו", שנת 1966
קובץ: 1971 Jeepster Commando SC-1 pickup orange f-Cecil'10.jpg | "ג'יפסטר קומנדו" דגם " SC-1", שנת 1971 - טנדר
</gallery>

==ראו גם==
* ויליס אוברלנד ג'יפסטר

==קישורים חיצוניים==

* 
* 
* 

==הערות שוליים==

קטגוריה:רכבי שטח ופנאי גדולים
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1966
קטגוריה:כלי רכב אמריקאיים
יחד (שיר של אישתאר וקובי פרץ)

יחד הוא סינגל שהוקלט על ידי הזמרת-יוצרת הישראלית, אישתאר, ביחד עם הזמר קובי פרץ. השיר יצא לאור בפברואר 2009, כסינגל מתוך אלבום האוסף של אישתאר, The Best of Ishtar Alabina. השיר זכה להצלחה ארצית, והגיע למקום ה-19 במצעד השנתי של גלגלצ לשנת 2009.

בסוף שנת 2009, כאשר פורסם "פסקול העשור" של ישראל, נודע כי השיר התמקם במקום החמישי.

== רקע וכתיבה ==
השיר נכתב על ידי אישתאר, ביחד עם צ'ולי זכאי והופק והולחן על ידי שי ראובני. מבקר המוזיקה הישראלי יוסי חרסונסקי, הפנה כלפי השיר ביקורת שלילית, תוך שהעניק לו ציון של שני כוכבי זהב מתוך חמישה בסך הכל.

בנוסף לכך, עלה האודיו של השיר ליוטיוב כמה שנים לאחר צאתו המקורית. האודיו זכה להצלחה וצבר מיליון צפיות.

== הופעה ==
ב-30 בספטמבר 2009, פורסמה ההופעה הראשונה של השיר, אשר תפקדה גם כקליפ של השיר. ההופעה זכתה להצלחה רבה כאשר צברה למעלה משני מיליון צפיות, דבר אשר הופך אותה לאחת מהנצפות ביותר של אישתאר ופרץ.

ב-26 בינואר 2011, פורסמה ההופעה של אישתאר וקובי פרץ עם השיר בהיכל נוקיה.ההופעה זכתה להצלחה רבה כאשר צברה למעלה מ-1.6 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי קובי פרץ
קטגוריה:דואטים
קטגוריה:שירים בעברית
קטגוריה:שירי אהבה בעברית
קטגוריה:שירים על אושר
קטגוריה:שירים על לילות
שלמה חזן (אלכסנדריה)

הרב שלמה חזן (? – 1856) היה רבה של אלכסנדריה שבמצרים ומחבר ספרים.

==ביוגרפיה==
לא הרבה ידוע על חייו של הרב חזן, וכך גם מוצא משפחתו לא ידוע, מלבד הידיעה שהיה בן למשפחת הרבנים חזן.

עם פטירת רבה של אלכסנדריה שבמצרים, הרב ידידיה שלמה ישראל בשנת 1831 (ה'תקצ"א), החליפו הרב חזן בתפקידו. לתפקיד התמודד גם ידידו הרב נתן עמרם ששימש דיין בעיר ושאלת הבחירה חצתה את הקהילה לשניים כאשר חלק תמכו ברב חזן וחלק ברב עמרם. בסופו של דבר זכה הרב חזן בתפקיד, ותקופה קצרה לאחר מכן עבר הרב עמרם לחברון. לאחר כעשרים שנה שב לאלכסנדריה ושימש לצד רב העיר כראש הוועד הרוחני של הקהילה היהודית בעיר.

כפי שהיה נהוג בתקופתו, הרב חזן היה האחראי היחידי לענייני הקהילה הרוחניים והגשמיים ולהכנסותיה ולהוצאותיה. לאחר שבשנת 1845 (ה'תר"ה) הוקם באלכסנדריה הוועד הראשון של הנהלת הקהילה (שהורכב משבעת נכבדי הקהילה, ומטרתו לסייע בעניינים היום-יומיים שלה), צומצם תפקידו של הרב חזן לענייני הדת, שכללו בין היתר פסיקה, גירושין וקידושין.

במטרה להקל מעליו את העומס של ניהול חיי הקהילה, כינס משה מונטיפיורי (שפעל בתקופה זו לסייע לקהילת אלכסנדריה) אספה של נכבדי הקהילה, ויחד הכריזו בשנת 1854 (ה'תרי"ד) על הקמת מועצת חברים לקהילה.

בשנות כהונתו כרב באלכסנדריה ביסס את מוסדות הקהילה, והכשיר רבנים וחזנים רבים. הוא פעל לתקן תקנות לטובת הקהילה, בנושאי צדקה, כלכלה וחינוך. כן פעל אל מול שליט מצרים, מוחמד עלי למען שיקום בית הכנסת אליהו הנביא מהריסותיו, ועל פועלו זה הוא מונצח עד היום בלוח שיש התלוי בבית הכנסת.

בשנת 1856 (ה'תרט"ז) חלה במחלה קשה, ובהמלצת רופאיו הפליג עם בני משפחתו לעבר אירופה. לאחר שלושה ימי הפלגה, הלך לעולמו הרב חזן בחדרו בספינה. כדי למנוע את זריקת גופתו לים, נמנעו אשתו וחתנו מלהודיע לצוות הספינה על פטירתו, וכשהגיעו למלטה, העבירו את גופתו בחשאי לבית הקברות היהודי, שם קברוהו.

הרב חזן היה נשוי לשרה, והשאיר אחריו בנות, ובן יחיד – דוד. חתנו היה הרב יוסף בן יקר.

בתפקידו באלכסנדריה החליפו קרובו, הרב ישראל משה חזן.

==חיבוריו==
*שער הקדים – מובאות ותקצירים מספרי דרוש, קבלה והגות, נא אמון, תרנ"ה
*אותיות מחכימות – שאלות לשון ודקדוק, מילים זהות בעלות משמעויות שונות, וחילופי אותיות, הודפס ביחד עם שער הקדים
*כרוב ממשח – שאלות לשוניות-ספרותיות ומילים נרדפות בעברית, נא אמון תרנ"ה
*בן שלמה – סיכומים הלכתיים, מחולק לארבעה חלקים בהתאם לשולחן ערוך, ושו״ת בהלכה שהשיב בעצמו לבני קהילתו ולרבנים שונים, נא אמון תר"ס
*[https://hebrewbooks.org/6796 המעלות לשלמה] – חיבור המשך ל"שם הגדולים" של החיד"א, המכיל ערכים אנציקלופדיים על רבנים שפעלו באגן הים התיכון בדורות האחרונים, ויצירותיהם התורניות. החיבור מכיל מידע חשוב ובלעדי על אודות רבני ספרד וארצות המזרח בעת החדשה, נא אמון תרנ"ד

==קישורים חיצוניים==
* צבי זוהר, [https://www.ybz.org.il/_Uploads/dbsAttachedFiles/Article_86-7.5.pdf היצירה ההלכתית והתורנית של רבני מצרים במאתיים השנים האחרונות], עמ' 177–179
* [https://tablet.otzar.org/he/pages/?&restore=1&t=1568310055446&pagenum=13&book=62080 תולדות חייו] בהקדמה לספרו כרוב ממשח, עמ' 1–4, באתר אוצר החכמה
* 

==הערות שוליים==

קטגוריה:אלכסנדריה: רבנים
קטגוריה:מחברי ספרי דרוש
קטגוריה:מחברי ספרי שו"ת
קטגוריה:משפחת חזן
קטגוריה:אלכסנדריה: רבנים ראשיים
קטגוריה:נפטרים ב-1856
סיינו (מחוז משנה)

מחוז משנה סיינו (בבלארוסית: Сеньненскі раён; ברוסית: Сенненский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר סיינו.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סיינו 26,307 בני אדם. האוכלוסייה הצטמצמה וב-2016 נמנו במחוז המשנה 22,065 בני אדם. ההרכב האתני של האוכלוסייה במחוז היה ב-2009: 94.21% בלארוסים, 4.31% רוסים ו-1.48% אחרים. שפות הדיבור הנפוצות: בלארוסית (79.49%) ורוסית (19.29%).

==קישורים חיצוניים==

* 

קטגוריה:מחוז ויטבסק: מחוזות משנה
טולוצ'ין (מחוז משנה)

מחוז משנה טולוצ'ין (בבלארוסית: Талачынскі раён; ברוסית: Толочинский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר טולוצ'ין.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה טולוצ'ין 28,565 בני אדם. האוכלוסייה הצטמצמה וב-2016 נמנו במחוז המשנה 25,288 בני אדם. ההרכב האתני של האוכלוסייה במחוז היה ב-2009: 92.05% בלארוסים, 5.46% רוסים ו-2.49% אחרים. שפות הדיבור הנפוצות: בלארוסית (77.01%) ורוסית (20.21%).

==קישורים חיצוניים==

* 

קטגוריה:מחוז ויטבסק: מחוזות משנה
אושאצ'י (מחוז משנה)

מחוז משנה אושאצ'י (בבלארוסית: Ушацкі раён; ברוסית: Ушачский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר אושאצ'י.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה אושאצ'י 15,970 בני אדם. האוכלוסייה הצטמצמה וב-2016 נמנו במחוז המשנה 13,805 בני אדם. ההרכב האתני של האוכלוסייה במחוז היה ב-2009: 94.83% בלארוסים, 3.99% רוסים ו-1.18% אחרים. שפות הדיבור הנפוצות: בלארוסית (88.2%) ורוסית (10.46%).

==קישורים חיצוניים==

* 

קטגוריה:מחוז ויטבסק: מחוזות משנה
ורחניאדזבינסק (מחוז משנה)

מחוז משנה ורחניאדזבינסק (בבלארוסית: Верхнядзьвінскі раён; ברוסית: Верхнедвинский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר ורחניאדזבינסק.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ורחניאדזבינסק 24,675 בני אדם. האוכלוסייה הצטמצמה וב-2016 נמנו במחוז המשנה 21,876 בני אדם. ההרכב האתני של האוכלוסייה במחוז היה ב-2009: 90.06% בלארוסים, 7.38% רוסים, 1.14% אוקראינים ו-1.42% אחרים. שפות הדיבור הנפוצות: בלארוסית (68.7%) ורוסית (30.03%).

==קישורים חיצוניים==

* 

קטגוריה:מחוז ויטבסק: מחוזות משנה
ויטבסק (מחוז משנה)

מחוז משנה ויטבסק (בבלארוסית: Віцебскі раён; ברוסית: Витебский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר ויטבסק, אם כי היא עצמה לא כלולה בו. יש בו שני יישובים עירוניים, ינוביצ'י וסוראז', ויתר האוכלוסייה מתגוררת בכפרים.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ויטבסק 40,552 בני אדם. האוכלוסייה הצטמצמה וב-2018 נמנו במחוז המשנה 37,051 בני אדם. ההרכב האתני של האוכלוסייה במחוז היה ב-2009: 87.56% בלארוסים, 10.08% רוסים, 1.09% אוקראינים ו-1.27% אחרים. שפות הדיבור הנפוצות: בלארוסית (53.32%) ורוסית (45.38%).

==קישורים חיצוניים==

* 

קטגוריה:מחוז ויטבסק: מחוזות משנה
Yalla Bye

Yalla Bye (בעברית: יאללה ביי) הוא סינגל שהוקלט על ידי הזמר הישראלי קובי מרימי. השיר יצא לאור ב-12 בספטמבר 2019 כסינגל שלא מתוך אלבום, על ידי חברת התקליטים הישראלית יוניסל.

עם יציאתו נכנס השיר היישר אל המקום הראשון במצעד העברי של מדיה פורסט.

==רקע וכתיבה==
השיר נכתב והולחן על ידי מרימי עצמו, גל כהן ואיל ישי, והופק על ידי כהן וישי גם כן.

== וידאו קליפ ==
טרם יצא הווידאו קליפ המלא של השיר. האודיו המלא של השיר הועלה לערוץ היוטיוב של מרימי ב-12 בספטמבר 2019. האודיו מציג בתוכו את עטיפתו של הסינגל.

== מיקומי שיא ==

==קישורים חיצוניים==

* 
* 
* 
* 
* 
* 

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קובי מרימי
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
עומר (סדרת טלוויזיה)

עומר (בצרפתית: Omer et le Fils de l'Étoile, "עומר ובן הכוכב") היא סדרת טלוויזיה מונפשת צרפתית, מסוגת פנטזיה והרפתקאות, אשר הופקה על ידי Omer Production והונפשה על ידי Artplus ו-Island Animation. הסדרה נוצרה על ידי פרדריק קוסקס, ריצ'רד בסיס וברנרד דיירס, ונכתבה על ידי אוליבייה מסר וג'יל טורן.

פרק הבכורה של הסדרה שודר לראשונה בצרפת בערוץ +Canal ב-8 בינואר 1992, ופרק הסיום שודר באותה שנה. שידורים חוזרים של הסדרה היו בצרפת בערוץ TF1 ברצועות "Avant l'école" ו-"À tout Spip" בהתאמה. בהמשך הסדרה שודרה בארצות נוספות, ביניהן בריטניה, פולין ורוסיה. בישראל הסדרה שודרה בדיבוב עברי בשנת 1995 ברצועת השידור "בוקר של כיף" בערוץ 2, ולאחר מכן בשידורים חוזרים בערוץ ג'וניור בשנות האלפיים.

לסדרה הופקה עונה בודדה בעלת 26 פרקים באורך 26 דקות.

== תקציר העלילה ==
הסדרה עוקבת אחר עומר, תולעת כתומה קטנה שחיה על כדור הארץ הנמצא בסכנה על ידי שדונים. בשביל להציל את המצב, עומר התולעת מסתובבת עם דן, לוחם אמיץ, בן הכוכב והמושיע של כדור הארץ על פי הנבואה. בהתחלה דן מסורבל מאוד והוא לא יודע הרבה על החיים, אך בהמשך הוא מגלה את הכוחות העיקריים שלו. במהלך הסדרה רואים כיצד עומר ודן ביחד עם חבריהם מצילים את סירנה בת הים, ומשמידים את מורגן הרשע שרוצה להשתלט על העולם.

== דמויות ==
* עומר – תולעת. הגיבורה הראשית של הסדרה.
* דן – לוחם אמיץ, בן הכוכב והמושיע של כדור הארץ.
* הוט – ינשוף. חבר של עומר ודן.
* סירנה – בת ים שנכלאה על ידי מורגן.
* אום – אביה של סירנה.
* סטלה – כוכבת ים. חברתה של סירנה.
* מורגן – נבל הסדרה אשר רוצה להשתלט על העולם.

== מדבבים ==
הפקת הדיבוב העברי נעשתה על ידי שרון מלמד.
{| class="wikitable plainrowheaders" style="text-align:center;"
!שם הדמות
!מדבב/ת בצרפתית
!מדבב/ת בעברית
|-
|עומר
|סוורין דניס
|לימור שפירא
|-
|דן
|לוק האמט
|יואל לרנר
|-
|הוט
|רוג'ר לומונט
|שי זורניצר
|-
|סטלה
|סטפני מוראט
|מיכל צפיר
|-
|מורגן
|סרג' בלומנטל
|מוטי דיכנה
|-
|אום
|הנרי לאבוסייר
|יהויכין פרידלנדר
|}
בנוסף דיבבו בדיבוב העברי מומי לוי ויסמין גמליאל, שגם ביצעו את שיר הפתיחה שנכתב על ידי זיו סידי והולחן על ידי אבנר חודורוב.

== הפקה ==
הסדרה נוצרה בשנת 1991 על ידי פרדריק קוסקס, ריצ'רד בסיס וברנרד דיירס, ונכתבה על ידי אוליבייה מסר וג'יל טורן. חברת ההפקה שלה היא Omer Production, והנפשתה נעשתה על ידי Artplus ו-Island Animation. כשהסדרה עלתה לשידור בצרפת בשנת 1992, נמכרו במרכולים ביצים שעליהן צוירה עומר התולעת.

הדיבוב האנגלי של הסדרה נעשה בישראל באולפני זאונד. הוא בוים על ידי יוחנן הרסון, שגם השתתף בדיבוב הסדרה, יחד עם המדבבים דור צויגנבום, הווארד ריפ, לינדה לוביץ, גיורא קנת ואווה חדד.

== קישורים חיצוניים ==

* 
* [http://www.planete-jeunesse.com/fiche-589-omer-et-le-fils-de-l-etoile.html "עומר"], באתר Planète Jeunesse 

== הערות שוליים ==

קטגוריה:סדרות הנפשה צרפתיות
קטגוריה:סדרות פנטזיה
קטגוריה:תוכניות טלוויזיה שעלו לשידור בשנות ה-1990
קטגוריה:ערוץ ג'וניור: תוכניות רכש
קטגוריה:ערוץ 2: תוכניות רכש
קטגוריה:תוכניות טלוויזיה בשפה הצרפתית
קטגוריה:בנות ים בתרבות
Free (שיר)

"Free" (בעברית: "חוֹפשִׁי") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השמיני שלה, Harem. השיר יצא לאור ב-10 ביוני 2003, כסינגל השני מתוך האלבום, על ידי חברת התקליטים אנג'ל רקורדס.

השיר הגיע למקום השלישי במצעד שירי הדאנס קלאב.

== רקע וכתיבה ==
השיר נכתב על ידי שרה ברייטמן, סופי ב. הוקינס, מתיאס מייזנר ותומס שוורץ והופק על ידי פרנק פיטרסון, אשר הפיק את Harem, גם כן. הגרסה המקורית של השיר אותה הוציאה ברייטמן כסינגל, היא בלדת פופ שקטה, בעוד גרסת הרמיקס של השיר משלבת בתוכה את סגנון הדאנס.

בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו.

== וידאו קליפ ==
הווידאו קליפ המלא שיצא עבור השיר הועלה ליוטיוב ב-19 בפברואר 2013. בתחילת הקליפ, ניתן לראות את ברייטמן בתוך בריכה, מוקפת בנשים. הקליפ צולם בתוך הרמון, כשם האלבום, ובהמשך ניתן לראות את ברייטמן אוחזת ביונה לבנה, אותה היא משחררת לאוויר הפתוח.

האודיו הרשמי של השיר, הועלה ליוטיוב לאחר ארבע עשרה שנים מצאתו המקורית.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!מקור
|-
! rowspan="2" |כלל העולם
|10 ביוני 2003
|תקליטור • תקליט 12 אינץ'
|style="text-align:center;"|
|-
|10 בפברואר 2017
|יוטיוב
|style="text-align:center;"|
|}

== קישורים חיצוניים ==
* 

== הערות שוליים ==

קטגוריה:שירי 2003
קטגוריה:סינגלים מ-2003
קטגוריה:שירי שרה ברייטמן
קטגוריה:שירים באנגלית
קטגוריה:שירים שנכתבו על ידי שרה ברייטמן
גומצן יאררקה

גומצן יאררקה (שם מדעי: Bothrops jararaca) הוא מין של נחש ארסי מתת-משפחת צפעוני הגומה שבמשפחת הצפעיים החי באמריקה הדרומית ביערות של דרום ברזיל, פרגוואי ובצפון ארגנטינה (במיסיונס). משמעות שם הנחש הוא משפת טופי שפירושה: "yarará, ca" - "נחש גדול". זהו נחש קטלני המאיים על מרבית תושבי האזורים בהם חי.
== מאפיינים ==
זהו נחש באורך מרבי של 160 סנטימטרים, והוא בעל קשקשים חומים המסתווים היטב בין העלים והענפים ביער ומשולבים ברצועות כהות מעליהם. לעיתים הדפוס משתנה לצבע חום בהיר, צהוב, אפור, קרם ועוד. ראש הנחש רחב עם פס שחור לאורך אמצע הפנים עד השפתיים. עיני הנחש כתומות והשפתיים לבנות. כמו קרוביו הוא בעל גומה על השפתיים היכולה לזהות חום גוף של בעלי חיים קטנים ולכוון אליהם.

הוא חי ביערות טרופיים ויערות נשירים עד לגובה 1,000 מטר, אך גם בשטחים פתוחים יותר כמו שדות חקלאיים ובמישורים שופעי צמחייה. הנחש צד ממארב טרף של עופות ויונקים קטנים אותם הוא קולט בגומותיו. נקבת הנחש משריצה 20 ולדות חיים.

נחש זה נפוץ יחסית בברזיל ושם הוא הקטלני מהנחשים ובעל הסיכויים הגדולים ביותר להיתקל באדם. הנחש מזריק בכל הכשה 25–26 מ"ג של ארס ויכול להגיע עד 300 מ"ג. הארס גורם לנפיחות מקומית, דימומים פנימיים ופגיעה בקרישת הדם ויכול לגרום להלם, דימום בגולגולת ולאי ספיקת כליות, שעלולה לגרום למוות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1824
קטגוריה:טקסונים שתוארו בידי מקסמיליאן וייד-נאוויד
קטגוריה:צפעוני גומה
קטגוריה:ברזיל: זוחלים
אנג'ל רקורדס

אנג'ל רקורדס (באנגלית: Angel Records) הייתה חברת תקליטים שהוקמה על ידי EMI בשנת 1953. דרך חברת התקליטים הזו יצאו בעיקר אלבומים ושירים בסגנון המוזיקה קלאסית. לוגו המלאך שימש את EMI, קודמותיה וחברות הבת שלה מאז 1898.

בשנת 2013, נמכרה החברה ליוניברסל מיוזיק גרופ. בין היתר, קשורה חברת התקליטים וורנר קלאסיקס לחברת התקליטים הזו.

== רקע והיסטוריה ==
בשנת 1953, הוקמה החברה על ידי דורלה סוריה ודריו סוריה. החברה פעלה תחת חסותה של החברה EMI. בשנת 2006, הפסיקה החברה את הפעולות הרציפות שלה, אך עדיין פעלה באופן מצומצם. כיום, יוניברסל מיוזיק גרופ היא הבעלים של חברת התקליטים אנג'ל רקורדס.

בין האמנים אשר חתומים בחברה ניתן למנות את שרה ברייטמן, שרה צ'אנג, דינו ליפאטי וחוסה איטורבי.

== קישורים חיצוניים ==

== הערות שוליים ==

*
קטגוריה:חברות תקליטים
יואב תורג'מן

יואב תורג'מן (נולד ב-1962) הוא מנכ"ל חברת רפאל - מערכות לחימה מתקדמות. קודם לכן שימש כמנכ"ל חטיבת אלתא מערכות של התעשייה האווירית לישראל משנת 2018.

== ביוגרפיה ==

תורג'מן שירת בצה"ל בתפקידי מטה ופיקוד בחיל הים, שימש ראש ענף מערכות נשק, מפקד פלגה טכנית וראש מחלקת מערכות לחימה של החיל.

ב-2006 הצטרף לתעשייה האווירית. שימש ראש מינהלת תוכנית החץ בחברה. ב-2012 מונה למנהל מפעל מלמ בבאר יעקב.

ביוני 2018 מונה למנכ"ל אלתא וסמנכ"ל התעשייה האווירית, בהחליפו את ניסים הדס שכיהן בתפקיד 12 שנים. את מקומו כמנהל מפעל מלמ, תפש יעקב גליפת.

בדצמבר 2023, במהלך מלחמת חרבות ברזל, הודיעה רפאל כי תורג'מן נבחר לתפקיד מנכ"ל החברה. זאת, על רקע צבר ההזמנות הגדול בתולדות רפאל, בעקבות המלחמה.

החל מפברואר 2024 מכהן כמנכ"ל רפאל - מערכות לחימה מתקדמות בע״מ.

לתורג'מן תואר ראשון ותואר שני בהנדסת חשמל מאוניברסיטת תל אביב, תואר שני במשפטים ללא משפטנים מאוניברסיטת בר-אילן ותואר שני נוסף, במדעי המדינה, מאוניברסיטת חיפה.

הוא נשוי ואב לחמישה.

==קישורים חיצוניים==

עמי רוחקס דומבה, [https://www.israeldefense.co.il/node/61141 יואב תורג'מן החל את תפקידו כמנכ"ל רפאל], ישראל דיפנס 6 בפברואר 2024.
== הערות שוליים ==

קטגוריה:חיילי חיל הים הישראלי
קטגוריה:סגל התעשייה האווירית לישראל
קטגוריה:מנכ"לי אלתא
קטגוריה:מהנדסי חשמל ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1962
טייק (פילה)

טייק (באנגלית: Tyke; 1974 – 20 באוגוסט 1994) הייתה פילת סוואנה אפריקנית ממוזמביק שהופיעה בקרקס הבינלאומי בהונולולו, הוואי. ב-20 באוגוסט 1994 במהלך הופעה, היא הרגה את מאמנה אלן קמפבל ופצעה קשה את המגדל שלה, דאלאס בקווית'. לאחר מכן ברחה טייק מהאולם ורצה ברחובות יותר משעה. במהלך הניסיון לעצור אותה, המשטרה המקומית פתחה עליה באש, מה שהוביל למותה.

==רקע==
טייק נולדה ב-1974 במוזמביק, וכבר לאחר מספר חודשים נחטפה על ידי תאגיד שהתמחה באילוף פילים. שיטות האימון של הפילים, כללו מכות ודקירות. בסך הכל אומנה והופיעה טייק במשך 20 שנים.

טייק סבלה מתדמית בעייתית. באפריל 1993 היא ברחה ממרכז אירועים באלטונה, פנסילבניה במהלך הופעה, הסבה נזק בגובה של 14,000 דולר, ונלכדה רק כעבור כשעה. באותו סיבוב הופעות היא גם תקפה את מאלף הנמרים של הקרקס. ביולי אותה שנה, בזמן שהקרקס הופיע בעיר מינוט, צפון דקוטה פתחה טייק בריצת אמוק במהלך הופעה, פצעה את אחד מאנשי הקרקס, השתוללה במשך כמחצית השעה והפחידה את הקהל.

==אירוע התקיפה ==
ב־20 באוגוסט 1994, במהלך הופעה בקרקס הבינלאומי בהונולולו, הראתה טייק סימני כעס כבר לפני ההופעה, כשסירבה לעלות לבמה. כאשר המטפל שלה, דאלאס בקווית', ניסה להזיז אותה בעזרת מכות במקל, איבדה הפילה שליטה. היא תקפה אותו ופצעה אותו קשה כאשר דרכה עליו מספר פעמים. מאמן הפילה, אלן קמפבל, נחלץ לעזרת בקווית' - ונרמס על ידה למוות. בהמשך, שעטה טייק החוצה, כשהיא תוקפת אדם נוסף שניסה למנוע ממנה לעבור את השער. שוטר שהיה בסמוך ירה לעברה מספר יריות ובכך הסיח את דעתה ממנו. במהלך מרדף שערך כשעה, שוטרים מקומיים ירו סך הכל 86 כדורים בפילה, ששקלה 3,600 ק"ג, עד שלבסוף התמוטטה ומתה מפצעיה. הירי צולם לסרט בשם "טייק הפילה, יום אחרון בכדור הארץ".

==אחרית דבר==
נתיחה שלאחר המוות של קמפבל חשפה כי הוא מת מפגיעות פנימיות קשות, כולל שברים בגולגולת ובחזה. בנוסף לכך, התגלה שקמפבל נהג להכות את טייק ונמצאו בדמו שאריות של קוקאין ואלכוהול, כמו כן גן החיות של דנוור אישר כי הוגשו בעבר תלונות באשר להתעללותו בבעלי חיים בעת שעבד במקום. תביעות הוגשו נגד הקרקס, נגד בעליה של הפילה ונגד הונולולו וממשלת הוואי – בין השאר בשמם של ילדים שהיו עדים לאירוע וסבלו מחרדות.

טייק הפכה לסמל במאבק למען זכויות בעלי חיים. מסע ההשתוללות של טייק, שתועד במלואו וסוקר בהרחבה, הוליד דיון ציבורי בדבר היחס לחיות קרקס. המאבק למען הפילים המשיך ועד היום יותר מ-20 מדינות אסרו על מופעי קרקס עם בעלי חיים, כולל ישראל שבה בשנת 2001 הותקנו תקנות צער בעלי חיים (הגנה על בעלי חיים) (מופעים של בעלי חיים), תשס"א-2001.

ב-2015 יצא הסרט האוסטרלי "המאבק לחופש של הפילה טייק", שליווה את הפרשה כולה עם צילומים מן האירוע וראיונות עם מטפליה ומאמניה של טייק ועם עדי ראייה.

==ראו גם==
* טופסי (פילה)
* מרי (פילה)
* צ'וני (פיל)

==קישורים חיצוניים==
* 
* 
* 

קטגוריה:פילים מפורסמים
קטגוריה:ארצות הברית: בעלי חיים מפורסמים
קטגוריה:זכויות בעלי חיים
קטגוריה:1944 בארצות הברית
קטגוריה:תקיפות בני אדם על ידי בעלי חיים
ביל ברידג'ס

ויליאם "ביל" ברידג'ס (באנגלית: William "Bill" Bridges; 4 באפריל 1939 – 25 בספטמבר 2015) היה כדורסלן אמריקאי, אשר שיחק בליגת ה-NBA בין השנים 1963–1975. לאורך הקריירה השתתף 3 פעמים במשחק האולסטאר ורשם ממוצעים כוללים של 11.9 נקודות, 11.9 ריבאונדים ו-2.8 אסיסטים למשחק.

==ביוגרפיה==
ברידג'ס נולד בעיר הובס שבניו מקסיקו, ובין השנים 1957–1961 למד באוניברסיטת קנזס. ב-3 עונותיו בקבוצת הכדורסל של האוניברסיטה רשם ממוצעים של 13.2 נקודות ו-13.9 ריבאונדים למשחק.

בדראפט ה-NBA{{כ}} 1961 נלקח ברידג'ס בבחירה ה-32 על ידי קבוצת שיקגו פקרס. משלא זכה לחוזה בשיקגו, בחר לשחק עבור קבוצת "קנזס סיטי סטירס" מ"ליגת הכדורסל האמריקאית" (ABL), אשר התפרקה לאחר כעונה וחצי, בדצמבר 1962.

בינואר 1963 חתם על חוזה בסנט לואיס הוקס, אשר עברה בשנת 1968 לאטלנטה. בכל אחת מ-9 עונותיו עם ההוקס העפילה הקבוצה לשלב הפלייאוף, אך באף אחת מהן לא הצליחה לעבור את סדרת גמר המערב. בעונות , ו- השתתף ברידג'ס במשחק האולסטאר, בעונות ו-1970 נבחר לחמישיית ההגנה השנייה של העונה, ולאורך תקופתו במועדון רשם ממוצעים כוללים של 12.7 נקודות ו-12.7 ריבאונדים למשחק. במשחק מול ניו יורק ניקס בפלייאוף 1971 אסף ברידג'ס שיא מועדון של 36 ריבאונדים בניצחון קבוצתו.

בנובמבר 1971 הועבר בטרייד לפילדלפיה 76', וכשנה לאחר מכן נשלח בטרייד נוסף ללוס אנג'לס לייקרס. עד לסיום עונת שימש כשחקן חמישייה קבוע בלייקרס, לצד וילט צ'מברלין, ג'ים מקמילן, גייל גודריץ' וג'רי וסט, וסייע להם להעפיל לגמר ה-NBA. בסדרת הגמר עצמה הפסידה הקבוצה מול הניקס, בתוצאה 1–4.

בדצמבר 1974 שוחרר מהלייקרס, ובמרץ 1975 חתם על חוזה בגולדן סטייט ווריורס. באותה עונה זכה עם הווריורס באליפות ה-NBA השלישית של המועדון, ובסיומה פרש ממשחק. בעת פרישתו ניצב במקום התשיעי ברשימת הריבאונדרים המובילים בתולדות ה-NBA, עם 11,054.

ב-25 בספטמבר 2015 נפטר ברידג'ס לאחר מאבק ממושך במחלת הסרטן, בגיל 76.

==קישורים חיצוניים==

* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו מקסיקו: כדורסלנים
קטגוריה:כדורסלני אוניברסיטת קנזס
קטגוריה:כדורסלני סנט לואיס הוקס
קטגוריה:כדורסלני אטלנטה הוקס
קטגוריה:כדורסלני פילדלפיה 76'
קטגוריה:כדורסלני לוס אנג'לס לייקרס
קטגוריה:כדורסלני גולדן סטייט ווריורס
קטגוריה:משתתפי משחק האולסטאר של ה-NBA
קטגוריה:בחירות דראפט של שיקגו פקרס
קטגוריה:אמריקאים שנולדו ב-1939
קטגוריה:אמריקאים שנפטרו ב-2015
יחסי בחריין–ספרד

יחסי בחריין–ספרד (בערבית: العلاقات البحرينية الإسبانية, בספרדית: Relaciones Baréin-España) הם היחסים הדיפלומטיים הרשמיים בין ממלכת בחריין ובין ממלכת ספרד.

== סקירה כללית ==
היחסים בין שתי המדינות הם יחסים ידידותיים וטובים המבוססים בעיקר על הקשרים הטובים שבין בית בורבון לבית ח'ליפה. בהקשר זה, התקיימו מספר ביקורים פרטיים וחסויים על רקע חברי ככל הנראה של בכירים בחריינים בספרד ושל בכירים ספרדיים בבחריין. היחסים הכלכליים בין שתי המדינות פורחים ומתבססים על הפעילות המוגברת של בחריין במגזר הנפט.

בתחילת העשור השני של המאה העשרים ואחת חתמו בחריין וספרד על מספר אמנות והסכמים בנושאים שונים כגון תרבות, אנרגיה, ביטחון לאומי וכלכלה.

== נציגויות דיפלומטיות ==
* בחריין אינה מיוצגת בספרד, הן בדרג השגרירות והן בדרג הקונסולרי. בחריין האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת בבחריין בדרג השגרירות. ספרד מיוצגת בבחריין בדרג הקונסולרי באמצעות קונסוליה רשמית שהיא מחזיקה במנאמה, בירת המדינה. ספרד האמינה את שגרירותה שבכווית סיטי, בירת כווית הסמוכה, על בחריין.

== קישורים חיצוניים ==
* [http://www.exteriores.gob.es/Documents/FichasPais/Bahrein_FICHA%20PAIS.pdf Ficha de Bahrein], משרד החוץ של ספרד

== הערות שוליים ==
יחסי איחוד האמירויות הערביות – ספרד

יחסי איחוד האמירויות הערביות–ספרד (בערבית: العلاقات الإماراتية الإسبانية, בספרדית: Relaciones Emiratos Árabes Unidos-España) הם היחסים הדיפלומטיים הרשמיים בין איחוד האמירויות הערביות ובין ממלכת ספרד.

== סקירה כללית ==
בין מדינת האמירויות הערביות המאוחדות לבין ממלכת ספרד מתקיימים יחסים דיפלומטיים מלאים.

היחסים הדו-צדדיים בין שתי המדינות משתפרים ומשתפרים עקב ביקורים חוזרים ונשנים של ראשי מדינה ספרדיים באיחוד האמירויות הערביות ובעקבות התעניינות גוברת באזור מצד משקיעים ספרדים שגילו פוטנציאל בהשקעה במגזר הנפט והגז הטבעי במדינה. 

בין שתי המדינות מחלוקת בנושא שימוש באנרגיה מתחדשת (ספרד תומכת ואיחוד האמירויות הערביות מתנגדת), מחלוקת הנובעת בין השאר בעקבות היותה של איחוד האמירויות הערביות חברה בארגון אופ"ק ואחת מהמובילות בעולם בתחום ייצוא הנפט (אנרגיה מתכלה).

== נציגויות דיפלומטיות ==
* איחוד האמירויות הערביות מיוצגת בספרד בדרג השגרירות באמצעות שגרירות שהיא מחזיקה במדריד, בירת המדינה. איחוד האמירויות הערביות מיוצגת בספרד גם בדרג הקונסולרי באמצעות קונסוליה רשמית שהיא מחזיקה בברצלונה, בירת חבל קטלוניה.
* ספרד מיוצגת באיחוד האמירויות הערביות בדרג השגרירות באמצעות שגרירות שהיא מחזיקה באבו דאבי, בירת המדינה. בנוסף מחזיקה ספרד נציגות מסחרית בדובאי.

== קישורים חיצוניים ==

* [http://www.exteriores.gob.es/Documents/FichasPais/Emiratosarabesunidos_FICHA%20PAIS.pdf Ficha de Emiratos Árabes Unidos], משרד החוץ של ספרד

== הערות שוליים ==
כף פראמנס

כף פראמנס (באנגלית: Cape Framnes) היא לשון יבשה המהווה את הקצה הצפון מזרחי של חצי האי ג'ייסון, בחוף המזרחי של ארץ גרהאם שבאנטארקטיקה.

== היסטוריה ==
=== גילוי הכף ===
מגלה הארצות הנורווגי קארל אנטון לארסן מיפה את חוף אנטארקטיקה באזור זה ב-9 בדצמבר 1893.

לארסן קרא לאחת מהפסגות באזור "הר ג'ייסון" על שם ספינתו - "ג'ייסון"; כיום זהו חצי האי ג'ייסון.

=== מקור השם ===
הכף הייתה הנקודה המזרחית ביותר והבולטת ביותר לעבר הים היוצאת מכיוון ההר אותה ראה לארסן.

לארסן נתן לה את שמה הנוכחי מאחר שמשמעות המילה "פראמנס" ("Framnes") בנורווגית "הנקודה הקדמית".

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5225 כף פראמנס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4900&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף פראמנס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פראמנס
פראמנס
מסורן גמד

מסורן גמד (שם מדעי: Pristis clavata) הוא מין של בטאי ממשפחת המסורניים החי במימי החופים הטרופיים של אוסטרליה. מין זה הוא הקטן בבני משפחתו.

== מאפיינים ==
המסורן הגמד מגיע לאורך 3.2 מטר בממוצע. הוא בעל סנפירי חזה רחבים ושטוחים, סנפיר גב מוגבה הממוקם היישר מעל סנפירי השת וזנב אנכי. בראשו ישנו חרטום ארוך ודק המכוסה בקרוב לעשרים זוגות של שיניים דמויי-דוקרנים שעוזרים לו לנסר את טרפו ומתחת לראשו מצוי הפה. צבעו של הדג ירוק בהיר-חום עד צהבהב והתחתית לבנה.

המסורן חי באזור הטרופי בין צפון-מזרח קווינסלנד בחצי האי כף-יורק ועד לפילבארה במערב. בעבר אוכלוסייתו הייתה גדולה הרבה יותר והוא נמצא במרבית האזור האינדו פסיפי. הוא מצוי בדרך כלל על קרקעית הים הרדודה בקרבת החופים, שפכי נהרות ולעיתים גם בקצה של כמה נהרות אך לזמן קצר. באזורי גאות הוא יימצא בביצות מלוחות כמו בין עצי מנגרובים.

המסורן מחפש בעזרת איברים מיוחדים - אמפולות לורנציני, טרף הכולל דגים, סרטנים ורכיכות. הוא הורג אותם בעזרת מכה חזקה ופתאומית מלסתו המשוננת. כמו שאר המסורנים הוא משריץ צאצאים חיים.

המסורן מצוי בסכנת הכחדה בטבע עקב דיג לבשרו ולהפקת שמנים מגופו. עם זאת האיום העיקרי עליו הוא רשתות הלוכדות אותו בטעות כשלל לוואי.

==קישורים חיצוניים==

== הערות שוליים ==

קטגוריה:בעלי חיים שתוארו ב-1906
קטגוריה:טקסונים שתוארו בידי סמואל גארמן
קטגוריה:מסורנאים
Tu te reconnaîtras

Tu te reconnaîtras (בעברית: הכר את עצמך) הוא השיר שייצג את לוקסמבורג בתחרות אירוויזיון 1973 וזכה במקום הראשון. את השיר ביצעה הזמרת הצרפתייה אן-מארי דוד. זו הייתה הזכייה השנייה ברציפות של לוקסמבורג באירוויזיון, אחרי שהזמרת ויקי לאנדרוס זכתה באירוויזיון 1972 עם השיר "Après toi", ולכן התחרות ב-1973 נערכה בבירת לוקסמבורג. בערב התחרות שובץ השיר במקום ה-11 בסדר ההופעה, אחרי השיר האיטלקי של מסימו רניירי "Chi sarà con te", ולפני השיר השוודי של להקת נובה "You're Summer". השיר קיבל 129 נקודות והגיע למקום הראשון מתוך 17.

למקום השני הגיעה להקת מוסדאדס מספרד עם השיר "Eres tú", ולמקום השלישי הגיע הזמר הבריטי קליף ריצ'רד עם השיר "Power to All Our Friends". שני השירים זכו להצלחה והפכו ללהיטים ב-1973. ההצבעה הייתה צמודה, לוקסמבורג זכתה עם 129 נקודות, וספרד קיבלה 4 נקודות פחות, וקליף ריצ'רד רק 2 נקודות פחות מספרד.

אן מארי דוד הקליטה את השיר בחמש שפות - צרפתית, אנגלית (בשם "Wonderful Dream"), גרמנית (בשם "Du bist da"), ספרדית (בשם "Te reconocerás"), ושתי גרסאות באיטלקית - האחת בשם "Il letto del re" והשנייה בשם "Non si vive di paura".

ב-1973 הקליט זמר הפופ הטורקי נילופר יומלו גרסה של השיר בטורקית בשם "Göreceksin Kendini". השיר זכה להצלחה רבה בטורקיה. באותה שנה הקליטה הזמרת הפינית קטרי הלנה גרסה בשפה הפינית בשם "Nuoruus on seikkailu" ("להיות צעיר זו הרפתקה").

אן מארי דוד חזרה והשתתפה בתחרות פעם נוספת. היא ייצגה את צרפת עם השיר "Je suis l'enfant soleil" באירוויזיון 1979 שנערך בירושלים. השיר הגיע למקום השלישי, אחרי "הללויה" שזכה במקום הראשון והשיר הספרדי "Su canción". דוד השתתפה גם באירוע שיר היובל באירוויזיון שנערך בשנת 2005, ובו היא שרה את השיר "Après toi".

== קישורים חיצוניים ==

* [http://www.eurovision.tv/page/history/by-year/contest?event=289 אירוויזיון 1973 באתר הרשמי של האירוויזיון]
* [http://www.diggiloo.net/?1973lu Detailed info and lyrics, The Diggiloo Thrush, "Tu te reconnaîtras".]
* 

==הערות שוליים==

קטגוריה:שירי 1973
קטגוריה:שירים שזכו באירוויזיון
קטגוריה:שירי אירוויזיון 1973
קטגוריה:שירי לוקסמבורג באירוויזיון
קטגוריה:שירים בצרפתית
קטגוריה:סינגלים בהוצאת אפיק רקורדס
I Lost My Heart to a Starship Trooper

"I Lost My Heart to a Starship Trooper" (בעברית: "איבדתי את לבי לסיירת חללית") הוא סינגל שהוקלט על ידי הזמרת-יוצרת האנגלייה שרה ברייטמן ביחד עם הוט גוסיפ. השיר יצא לאור בנובמבר 1978, על ידי חברת התקליטים אריולה רקורדס.<ref></ref>

השיר הגיע למקום החמישי ברשת ג', והשישי במצעד הסינגלים הבריטי.

== רקע וכתיבה ==
השיר נכתב על ידי ג'ף קלברט וגרנט יוז והופק על ידי סטיב רולנד, שהפיק גם את הסינגל השני של שרה ברייטמן והוט גוסיפ "The Adventures of the Love Crusader". השיר הוא שיר בסגנון הפופ והדיסקו, אשר משלב בתוכו גם את סגנון האיטלו-דיסקו. בשנת 1998, הופץ השיר מחדש בשם "Starship Troopers".<ref></ref>

הבי-סייד של השיר הוא השיר "Do, Do, Do". שני השירים קשורים אל אותו הנושא עליו הם מבוססים.

== רשימת השמעה ==
* תקליט 12 אינץ

# 4:26 - "I Lost My Heart To A Starship Trooper"
# 2:36 - "Do, Do, Do"

== וידאו קליפ ==
הווידאו קליפ הרשמי שצולם עבור השיר הועלה ליוטיוב ב-24 בדצמבר 2016. בתחילת הקליפ, ניתן לראות עשן כבד אשר אופף את הבמה, עליה נמצאת ברייטמן. בהמשך, ניתן לראותה רוקדת ביחד עם הוט גוסיפ לצלילי השיר.

האודיו הרשמי של השיר הועלה לערוץ היוטיוב של ברייטמן עצמה ב-7 במרץ 2017.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)
|זהב
|500,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!מקור
|-
! rowspan="2" |כלל העולם
|נובמבר 1978
|תקליט 12 אינץ'
|style="text-align:center;"|
|-
|24 בדצמבר 2016
|יוטיוב
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 1978
קטגוריה:סינגלי בכורה מ-1978
קטגוריה:שירי שרה ברייטמן
קטגוריה:שירים באנגלית
קטגוריה:שירים שנכתבו על ידי שרה ברייטמן
קטגוריה:שירים על דמויות בדיוניות
קטגוריה:שירים על החלל החיצון
קטגוריה:שירים על סרטים
קטגוריה:סינגלים בהוצאת אריולה רקורדס
נונאטאק בורשקרווינק

נונאטאק בורכגרווינק או נונאטאק בורצ'גרווינק (באנגלית: Borchgrevink Nunatak) הוא נונאטק בכניסה הדרומית למעבר ריכטהופן, בחוף המזרחי של ארץ גרהאם, שבאנטארקטיקה.

אורכו של הנונאטאק 3 קילומטרים.

הנונאטק מתנשא לגובה של 650 מטרים מעל פני הים.

== היסטוריה ==
=== גילוי הנונאטאק ===
הנונאטאק התגלה בשנת 1902 על ידי המשלחת השוודית לאנטארקטיקה, שחקרה את האזור בפיקודו של אוטו נורדנשלד.

=== מקור השם ===
נורדנשלד קרא לנונאטאק על שמו של קאשטן בורשקרווינק, מנהיג משלחת צלב הדרום, אשר חקרה את ארץ ויקטוריה בין השנים 1900–1898.

== לקריאה נוספת ==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA9&lpg=PA9&dq=%22Borchgrevink+Nunatak%22&source=bl&ots=PEqqlTwk4D&sig=ACfU3U3S5f73_Ww0-sQbQ2LZUgn_FmXgiA&hl=en&sa=X&ved=2ahUKEwiNidW5h8zkAhWFZlAKHcvOCd8Q6AEwB3oECAgQAQ#v=onepage&q=%22Borchgrevink%20Nunatak%22&f=false The Transantarctic Mountains: Rocks, Ice, Meteorites and Water], P 9</div>
<div class="mw-content-ltr">• William James Mills, [https://books.google.co.il/books?id=PYdBH4dOOM4C&pg=PA161&lpg=PA161&dq=%22Borchgrevink+Nunatak%22&source=bl&ots=heF5wKDCjf&sig=ACfU3U0sxidaUjZmqsPjJjZh3SCBW4PVEQ&hl=en&sa=X&ved=2ahUKEwim87DFh8zkAhWCJlAKHXzbDSU4ChDoATAAegQICRAB#v=onepage&q=%22Borchgrevink%20Nunatak%22&f=false Exploring Polar Frontiers: A Historical Encyclopedia], P 161</div>
<div class="mw-content-ltr">• Valle, R., Lirio, J., Lusky, J., Morelli, J., & Nuñez, H., [https://www.researchgate.net/publication/248620197_Jurassic_trees_at_Jason_Peninsula_Antarctica Jurassic trees at Jason Peninsula, Antarctica], Antarctic Science, 9(4), 443-444. doi:10.1017/S0954102097000576</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1666 נונאטאק בורכגרווינק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1598&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק בורכגרווינק] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1666&fid=antgeo_103 תצלום לוויין של אזור נונאטאק בורכגרווינק]
* [http://nora.nerc.ac.uk/id/eprint/509249/1/The%20geology%20of%20the%20Oscar%20II%20Coast,%20Graham%20Land%20-%20BAS%20Scientific%20Report%2059.pdf הגאולוגיה של חוף אוסקר השני]

== הערות שוליים ==

בורכגרווינק
בורכגרווינק
יחסי בולגריה–קרואטיה

יחסי בולגריה–קרואטיה הם יחסי החוץ בין בולגריה לקרואטיה. שתי המדינות כוננו יחסים דיפלומטיים ב-13 באוגוסט 1992. לבולגריה שגרירות בזאגרב מאז 1994. קרואטיה מחזיקה בשגרירות בסופיה מאז 1992. שתי המדינות חברות באיחוד האירופי ובנאט"ו. 

== היסטוריה ==
במאות ה-9 וה-10, כאשר בולגריה וקרואטיה חלקו גבול משותף, היו ביניהן המלחמות הקרואטיות-בולגריות. בימי הביניים התקיים מסחר בין האימפריה הבולגרית לרפובליקה של רגוזה. 

בסוף המאה ה-19 ותחילת המאה ה-20 היו יחסים בולגרים-קרואטיים חזקים בפוליטיקה, תרבות, חינוך וספורט. סטייפן ראדיץ', אחד הפוליטיקאים הבולטים בקרואטיה באותה התקופה, כתב בספרו משנת 1917 כי מכל הסלאבים, הבולגרים היו הקרובים ביותר לקרואטים. היחסים הבולגרים-קרואטיים סבלו בתקופת ממלכת יוגוסלביה לפני מלחמת העולם השנייה, שנשלטה על ידי בית קאראג'ורג'ביץ', בגלל סכסוכים קודמים בין בולגריה לסרביה. 

ממלכת בולגריה הייתה אחת המדינות הראשונות שהכירו במדינה העצמאית של קרואטיה. שגרירות בולגריה בזאגרב פעלה בשנים 1941–1944. שגרירות קרואטיה בסופיה פעלה בין השנים 1941–1944. 

בשאר התקופה שלפני 1992 לא היה משבר או אירוע מיוחד שהצריך דיפלומטיה דו-צדדית מצד קרואטים ובולגרים כמדינות המייצגות את עצמן. עם זאת, כשתי מדינות דרום-סלאביות שנמצאות בסמיכות יחסית, שתי המדינות היו שותפות לאיזשהו משלחת דיפלומטית במהלך מאות השנים, אם בין האימפריה העות'מאנית לרפובליקה של ונציה (ששלטה באזור החוף של קרואטיה במשך כמה מאות שנים), ובין אם במהלך המאה ה-20 כשקרואטיה הייתה חלק מיוגוסלביה, וניסיונות שונים נעשו מתוך יוגוסלביה ובולגריה לשלב את בולגריה באומה הפאן-דרום הסלאבית. 

== הערות שוליים ==
דב אשבל

דב אשבל (כ"ב בכסלו ה'תרנ"ו; דצמבר 1895 – 26 באוגוסט 1989) היה חוקר אקלים ב.

==ביוגרפיה==
אשבל נולד בירושלים למורה יוסף-מנחם אשבל ואשתו רוחמה לבית רם, מראשוני חדרה. עמינדב אשבל הוא אחיו. בימי מלחמת העולם הראשונה שירת כקצין בצבא הטורקי. אשבל למד בסמינר למורים בירושלים ובשנת 1920 היה מורה בקבוצת כנרת. ביוזמתו ובמימונו של פנחס רוטנברג הוא הקים רשת של 20 תחנות מטארולוגיות למדידת גשמים. את תוצאות המדידות הוא פרסם באופן קבוע בכתב העת השדה. באותה תקופה היה גם מראשוני החדרת טיולי ידיעת הארץ.

בשנת 1925 הוא נסע ללמוד קלימטולוגיה באוניברסיטת ברלין. לאחר שהוכתר בתואר דוקטור הוא הצטרף בשנת 1930 לסגל המורים של האוניברסיטה העברית ומיקד את מחקרו בעוצמת קרינת השמש והשפעתה על האקלים. במחצית השנייה של שנות ה-30 עברה המעבדה האקלימית שלו למבנה מעבדת משה שהוקמה על ידי משה וילבושביץ. בשנת 1945 הוא הועלה לדרגת מרצה. לאחר מלחמת העצמאות והניתוק מהר הצופים עברה מעבדתו לגג מלון המלך דוד. בשנת 1965 פרש אשבל מהוראה כדי להתרכז במחקר.

אשבל נפטר ב-25 באוגוסט 1989.

==מחקריו==
מחקריו עסקו במעקב אחר קרינת השמש ושימוש בממצאים לפתרון בעיות אנרגיה ולבניה שתתאים לקרינה. כן עסק במעקב אחר הגשם והטל ובהתאמת גידולים חקלאיים לאזורים בהתאם למדידות הגשם והטל. במעקב אחרי מדידות הטמפרטורות והגשמים הוא הצביע על שינויים ארוכי טווח בכמות המשקעים וטען למחזוריות בשינויים אלו. אשבל גם מדד את טמפרטורת המים בעומקים שונים בכנרת ובים סוף והצביע על השפעת הטמפרטורות על תנועת הדגים.

אשבל צוטט רבות בעיתונות הישראלית בהתייחס לתופעות אקלימיות, כמציין את מידת הנדירות שלהם. לעיתים ציין שמדובר בתופעות נדירות ולעיתים טען שמדובר בתופעות שגרתיות. הוא הדגיש את השונות הרבה של פיזור האקלים בארץ ישראל משנה לשנה וטען שכמות הגשמים אינו מדד יחיד לקיומו של בצורת ויש להמתין לראות כיצד תתפתח התבואה. הוא גם טען שלא ניתן לקבוע אם השנה תהיה שנת בצורת עד אחרי הקציר.

אשבל נהג להשוות את המידע האקלימי שאסף עם המסופר בתנ"ך, במשנה ובתלמוד. הוא הסביר את קריעת ים סוף כתופעה נדירה של גאות ושפל. כן שיער שמנהגי האבלות בספירת העומר מקורם בחמסינים שנהגו בתקופה זו בארץ ישראל ואיימו על התבואה. הוא הסביר שכמו שאין קוצרים את התבואה לפני הזמן, כך אין גוזזים את השיער בין פסח לשבועות. הוא גם טען שהפסיפס של בית הכנסת בבית אלפא מתאר במדויק את האקלים באזור.

אשבל התנגד לשעון קיץ וטען שהוא אינו מתאים לאקלים בישראל, שבה בגלל החום בקיץ אנשים אינם מצליחים להירדם עד שעה מאוחרת, כאשר הבתים מתקררים.

==משפחתו==
לאשבל היו שלוש בנות. אחת מבנותיו, [https://www.izkor.gov.il/אשבל%20צפונה/en_1668daff2f0d4e3e525bae9427402d17 צפונה (ציפה) אשבל], נרצחה בשיירת הדסה.

==לקריאה נוספת==
* 'אשבל, דב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 63–64. 

==קישורים חיצוניים==
* 

==הערות שוליים==

קטגוריה:בוגרי המכללה האקדמית לחינוך ע"ש דוד ילין
קטגוריה:בוגרי אוניברסיטת הומבולדט של ברלין
קטגוריה:ראשוני האוניברסיטה העברית בירושלים
קטגוריה:סגל האוניברסיטה העברית בירושלים: מדעי כדור הארץ
קטגוריה:מטאורולוגים
קטגוריה:אנשי היישוב ילידי הארץ
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1895
קטגוריה:ישראלים שנפטרו ב-1989
פתן חום מערבי

פתן חום מערבי המכונה גם גווארדר (שם מדעי: Pseudonaja nuchalis) הוא מין של נחש ארסי ממשפחת הפתניים ומהסוג פתן חום המצוי בטבע באוסטרליה.

== מאפיינים ==
הפתן מגיע לאורך של 1.8 מטר וצבעו חום מעט צהבהב או כתום לאורך גופו. עם זאת ישנם דפוסים רבים לצבעיו המשתנים לפי מיקומו. הוא בעל ראייה טובה והוא יכול לזקור מעט את הגוף בדומה לקוברה.

לנחש תפוצה רחבה במערבה של אוסטרליה לרבות בויקטוריה, הטריטוריה הצפונית, מרבית קווינסלנד ובאוסטרליה המערבית. תפוצתו היא באזורי שיחיות ועצי אקליפטוס באזורים פתוחים וכן מתחת לסלעים ואף ביישובים, בהם הוא יימצא בקרבת אשפה. חלק מהנחשים פוצלו למינים נפרדים: פתן חום אספידורינכה (Pseudonaja aspidorhyncha) ופתן חום מנגדני (Pseudonaja mengdeni).

הנחש פעיל אחרי הצהריים ואז יוצא לציד של עכברים, יונקים קטנים שונים, עופות וזוחלים אחרים. הוא גם איננו בוחל גם בקניבליות.

נחש זה מסוכן מאוד לאדם והוא זריז ביותר, מה שמאפשר לו להכיש מטווח קטן מאוד. הוא איננו המין הארסי בסוגו אך בעל כמות הארס הגבוהה ביותר שמועברת. הארס מותז מניבים ארוכים אך קטנים יחסית שמשווים לארס הרגשה של עקיצה. התסמינים כוללים בחילות, הקאות, נפיחות מקומית, כאבי בטן ולעיתים גם פגיעה בכליות. הארס יכול להרוג אנשים שלא מקבלים טיפול בזמן.

==ראו גם==
* פתן חום מזרחי

==קישורים חיצוניים==

==הערות שוליים==

קטגוריה:בעלי חיים שתוארו ב-1858
קטגוריה:טקסונים שתוארו בידי אלברט גינטר
קטגוריה:פתניים
קטגוריה:אוסטרליה: זוחלים
Lana Del Rey (מיני-אלבום)

Lana Del Rey (בעברית: לנה דל ריי) הוא המיני-אלבום השני של הזמרת-יוצרת האמריקאית לנה דל ריי. המיני-אלבום יצא לאור ב-10 בינואר 2012, על ידי חברות התקליטים אינטרסקופ רקורדס ופולידור רקורדס.

המיני-אלבום הגיע למקום ה-20 במצעד הבילבורד 200.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
|+ תאריכי יציאות לאור ופורמטים עבור Lana Del Rey
|-
! scope="col"|אזור
! scope="col"|תאריך יציאה
! scope="col"|פורמט
! scope="col"|חברת תקליטים
! scope="col"|מקור
|-
! scope="row"|קנדה
| rowspan="2"|10 בינואר 2012
| rowspan="2"|הורדה דיגיטלית
|יוניברסל מיוזיק גרופ
|
|-
! scope="row"|ארצות הברית
|אינטרסקופ • פולידור
|
|}

==קישורים חיצוניים==

== הערות שוליים ==

קטגוריה:מיני-אלבומים מ-2012
קטגוריה:אלבומי לנה דל ריי
קטגוריה:מיני-אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי ריק רובין
קטגוריה:מיני-אלבומי חברת אינטרסקופ רקורדס
יחסי ברזיל – גינאה המשוונית

יחסי ברזיל–גינאה המשוונית הם היחסים הדיפלומטיים הרשמיים שבין הרפובליקה הפדרלית של ברזיל לבין רפובליקת גינאה המשוונית.

== היסטוריה ==
[[נשיא גינאה המשוונית, תאודורו אוביאנג נגמה מבאסוגו בפגישה עם נשיא ברזיל לואיז אינסיו דה סילבהממוזער]]
היחסים הדיפלומטיים המלאים שבין הרפובליקה הפדרלית של ברזיל לבין רפובליקת גינאה המשוונית כוננו ב-1974, כשש שנים לאחר זכייתה של המדינה בעצמאותה מספרד. לשתי המדינות קשרים היסטוריים עם פורטוגל כאשר גינאה המשוונית נשלטה כ-300 שנים בידי פורטוגל וברזיל גם היא. השפה הפורטוגלית מהווה שפה רשמית בשתי המדינות ושתיהן חברות בארגון קהילת המדינות הדוברות פורטוגזית.

בחודש יולי 2010 ביקר נשיא ברזיל לואיז אינסיו דה סילבה בגינאה המשוונית. במהלך הביקור חתם הנשיא על מספר הסכמי שיתוף פעולה בין שתי המדינות וקרא להחלפת שיטת המשטר במדינה לשיטה דמוקרטית יותר בה לאזרחים יש יותר כוח בתהליך בחירת ראש מדינתם.

בחודש דצמבר 2011 במהלך ביקור דיפלומטי של דיפלומט ברזילאי בגינאה המשוונית הוא נדבק במלריה ונפטר, במשרדי החוץ של שתי המדינות הביעו תנחומים על הפטירה.

בפברואר 2013 ביקרה נשיאת ברזיל דילמה רוסף בגינאה המשוונית על מנת להשתתף בוועידה השלישית של מדינות אפריקה ודרום אמריקה.

== יחסים כלכליים ==
חברות ברזילאיות רבות פועלות במדינה ובין שתי המדינות מתקיים סחר דו-צדדי גדול, הנסמך ברובו על ייבוא הנפט של ברזיל מגינאה המשוונית.

== נציגויות דיפלומטיות ==
* ברזיל מיוצגת בגינאה המשוונית בדרג השגרירות באמצעות שגרירות רשמית שהיא מחזיקה במלאבו, בירת המדינה.
* גינאה המשוונית מיוצגת בברזיל בדרג השגרירות באמצעות שגרירות רשמית שהיא מחזיקה בברזיליה, בירת המדינה.

== קישורים חיצוניים ==

* [http://www.itamaraty.gov.br/en/ficha-pais/7432-republic-of-equatorial-guinea REPUBLIC OF EQUATORIAL GUINEA], אתר משרד החוץ הברזילאי

== הערות שוליים ==
פרנסיסקו דוטארי

פרנסיסקו דוטארי (נולד ב-3 במרץ 1988) הוא כדורגלן עבר ארגנטינאי-ישראלי ששיחק בעמדת הבלם.

==קריירה==
דוטארי התחיל את הקריירה שלו במחלקת הנוער של גודוי קרוס. ב-9 באוגוסט 2008 ערך את הופעת הבכורה שלו בקבוצה הבוגרת בניצחון 1-2 נגד באנפילד. בינואר הושאל לטאז'רס.

ב-1 באוגוסט 2011 דוטארי חתם באתלטיקו דה רפאלה, בהמשך חתם באתלטיקו טוקומאן, אברטון, רוסאריו סנטראל, אוניברסידד נסיונל, סרמיינטו, גיז'רמו בראון וסנטראל קורדובה.

ב-11 בספטמבר 2019 דוטארי חתם בסקציה נס ציונה מליגת העל, ובזכות אשתו היהודיה קיבל אזרחות ישראלית והוא אינו נחשב לזר. ב-14 בספטמבר 2019 ערך את הופעת הבכורה שלו בקבוצה בתיקו 1-1 נגד הפועל תל אביב.

ב-19 בספטמבר 2020, דוטארי חזר לארגנטינה וחתם באסטודיאנטס ריו קוארטו מליגת המשנה הארגנטינאית. ב-30 בינואר 2022 חזר לישראל וחתם בהפועל ניר רמת השרון מהליגה הלאומית.

==קישורים חיצוניים==

קטגוריה:כדורגלנים ארגנטינאים
קטגוריה:כדורגלנים ישראלים
קטגוריה:בלמי כדורגל ארגנטינאים
קטגוריה:בלמי כדורגל ישראלים
קטגוריה:קורדובה (ארגנטינה): כדורגלנים
קטגוריה:כדורגלני גודוי קרוס
קטגוריה:כדורגלני טאז'רס (קורדובה)
קטגוריה:כדורגלני אתלטיקו טוקומאן
קטגוריה:כדורגלני רוסאריו סנטראל
קטגוריה:כדורגלני אוניברסידד נסיונל
קטגוריה:כדורגלני סקציה נס ציונה
קטגוריה:ארגנטינאים ממוצא איטלקי
קטגוריה:ארגנטינאים שנולדו ב-1988
קטגוריה:ישראלים שנולדו ב-1988